Ministru kabineta noteikumu projekta

**„Datu valsts inspekcijas sniegto maksas pakalpojumu cenrādis” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | *Euro* ieviešanas kārtības likuma 30.panta pirmā daļa, Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 1.1.2.apakšpunkts un Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1. pielikuma J.2.2.1.pasākums. |
| 2. | Pašreizējā situācija un problēmas | Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams veikt grozījumus Ministru kabineta 2006.gada 19.decembra noteikumos Nr.1063 „Noteikumi par Datu valsts inspekcijas sniegto maksas pakalpojumu cenrādi”, aizstājot tajā latus ar *euro*.Ņemot vērā, ka saistībā ar *euro* ieviešanu būtu jāgroza vairāk kā puse no normatīvā akta apjoma, ir sagatavots jauns normatīvā akta projekts. |
| 3. | Saistītie politikas ietekmes novērtējumi un pētījumi | Nav attiecināms. |
| 4. | Tiesiskā regulējuma mērķis un būtība | Šā projekta mērķis ir pielāgot Ministru kabineta 2006.gada 19.decembra noteikumus Nr.1063 „Noteikumi par Datu valsts inspekcijas sniegto maksas pakalpojumu cenrādi” *euro* ieviešanai, aizstājot tajā latus ar *euro*.Šis projekts paredz aizstāt attiecīgajā normatīvajā aktā latus ar *euro* atbilstoši *Euro* ieviešanas kārtības likuma 6.pantā paredzētajiem principiem.Ņemot vērā, ka 2007.gada 1.septembrī spēkā stājās grozījumi Fizisko personu datu aizsardzības likumā, kuri noteica, ka pārziņiem Datu valsts inspekcijā ir jāreģistrē personas datu apstrāde, atsakoties no termina „personas datu apstrādes sistēmu reģistrācija”, Ministru kabineta noteikumu projekta pielikumos ir veiktas izmaiņas (1. un 2.pielikuma 3. un 4.punkts), Datu valsts inspekcijas sniegtā pakalpojuma nosaukumu izsakot atbilstoši Fizisko personu datu aizsardzības likumā lietotajai terminoloģijai.Ņemot vērā, ka Datu valsts inspekcija ir publiska persona un iesaistās darījumos vai veic darbības, pildot valsts pārvaldes funkcijas vai uzdevumus, un ka Datu valsts inspekcijas saimnieciskās darbības ietvaros sniegto pakalpojumu kopējā vērtība 12 mēnešu laikā nepārsniedz 35 000 latu, tad saskaņā ar Pievienotās vērtības nodokļa likuma 3.panta astoto daļu un 59.panta pirmo daļu, ņemot vērā likuma 55.panta pirmo daļu, Datu valsts inspekcija nav pievienotās vērtības nodokļa maksātāja.Šo noteikumu projekta 1. un 2.pielikuma 1., 2. un 3.punktā minētie pakalpojumi – dalības maksa par piedalīšanos Datu valsts inspekcijas organizētajos semināros, paziņojuma nosūtīšana, izmantojot mobilā tālruņa īsziņu vai elektronisko pastu un personas datu apstrādes pieteikuma un iesnieguma par izmaiņu izdarīšanu personas datu apstrādē aizpildīšana un izdrukāšana – tiek sniegti Datu valsts inspekcijas saimnieciskās darbības ietvaros.Šo noteikumu projekta 1. un 2.pielikuma 4., 5. un 6.punktā minētie pakalpojumi – personas datu apstrādes audita veikšana, personas datu aizsardzības speciālista apmācības kurss un personas datu aizsardzības speciālista kvalifikācijas pārbaudījums – tiek sniegti, pildot Fizisko personu datu aizsardzības likuma 21.1panta desmitajā daļā, 26.pantā un Ministru kabineta 2008.gada 5.februāra noteikumu Nr.80 ”Personas datu aizsardzības speciālista apmācību kārtība” 4. un 12.punktā noteiktos valsts pārvaldes uzdevumus.Ņemot vērā, ka Ministru kabineta 2006.gada 19.decembra noteikumos Nr.1063 „Noteikumi par Datu valsts inspekcijas sniegto maskas pakalpojumu cenrādi” Datu valsts inspekcijas sniegto pakalpojumu cena ir aprēķināta ar pievienotās vērtības nodokli 18 procentu apmērā, noteikumu projektam ir divi pielikumi, no kuriem 1.pielikumā pakalpojumu cenas ir noteiktas latos un 2.pielikumā pakalpojumu cenas ir noteiktas *euro*, veidojot atsauces pie pakalpojumiem, saskaņā ar kuru Pievienotās vērtības nodokļa likuma pantu un daļu pakalpojumam pievienotās vērtības nodokli nepiemēro. 1.pielikums ir spēkā līdz 2013.gada 31.decembrim un to piemēro skaidras naudas maksājumiem, kurus vienlaicīgas apgrozības periodā veic latos, savukārt 2.pielikums ir spēkā no 2014.gada 1.janvāra. |
| 5. | Projekta izstrādē iesaistītās institūcijas | Datu valsts inspekcija, Tieslietu ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības.  |
| 7. | Cita informācija | Saskaņā ar *Euro* ieviešanas kārtības likuma 13.panta pirmo daļu preču un pakalpojumu cenu paralēlās atspoguļošanas periods sākas trīs mēnešus pirms *euro* ieviešanas dienas, tādēļ šim projektam ir jābūt izskatītam Ministru kabinetā un publicētam oficiālajā izdevumā „Latvijas Vēstnesis” līdz 2013.gada 1.oktobrim. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2013** | Turpmākie trīs gadi (tūkst. *euro*) |
| **2014** | **2015** | **2016** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2013. gadu | Izmaiņas, salīdzinot ar kārtējo 2013. gadu | Izmaiņas, salīdzinot ar kārtējo 2013. gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
|  |  |  |  |
|  |  |  |  |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets |  |  |  |  |
| 5.3. pašvaldību budžets  |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Nav |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Projekts nerada ietekmi uz budžetu; iespējamo ietekmi (ieņēmumu samazinājumu vai izdevumu palielinājumu) iespējams segt, nemainot attiecīgajās budžeta programmās vai apakšprogrammās finansējuma sadalījumu pa ieņēmumu, izdevumu vai finansēšanas klasifikācijas kodiem. |

Anotācijas II, IV, V, VI, VII sadaļa – projekts šo jomu neskar.

Tieslietu ministrs J.Bordāns

13.09.2013. 09.00

889

S.Zagorska

67223131, solvita.zagorska@dvi.gov.lv